פביולה, מלכת הבלגים

דונה פביולה, מלכת בלגיה (בספרדית: Fabiola de Mora y Aragón; 11 ביוני 1928 - 5 בדצמבר 2014) הייתה אלמנתו של בודואן שהיה מלך בלגיה.

ביוגרפיה
פביולה נולדה במדריד למשפחת אצולה ספרדית. בשנת 1961 היא נישאה למלך בלגיה, בודואן, אשר מלך בבלגיה משנת 1951. טרם נישואיה הוכשרה פביולה כאחות וכן פרסמה ספר משלים לילדים, שזכה להצלחה גדולה.
לזוג המלכותי לא היו ילדים. המלכה פביולה שוחחה בפתיחות רבה על שישה מקרים של הפלה טבעית אותן היא עברה בניסיונותיה להביא ילדים לעולם.

כמלכת בלגיה זכתה פביולה לאהדה עממית רחבה בזכות אמונתה הקתולית וארגוני הסיוע אותם היא ייסדה למען פגועי המוח וילדים במצוקה. המלכה אף הקימה מוסדות סיוע לנשים במדינות העולם השלישי, פעולה אשר זיכתה אותה בשנת 2001 במדליה מטעם ארגון המזון והחקלאות הבינ"ל.

בשנת 1993 מת המלך בודואן ואת מקומו ירש אחיו המלך אלברט השני. המלכה פביולה מיעטה מאז מות בעלה להופיע באירועים ממלכתיים כדי לא לפגוע במעמדה של גיסתה, פאולה, מלכת הבלגים, המלכה לשעבר ואשתו של המלך לשעבר אלברט השני. 

המלכה פביולה נפטרה ב-5 בדצמבר 2014.

בית בלגיה באוניברסיטה העברית בירושלים נקרא על שמה של המלכה פביולה אשר נתנה את חסותה להקמת המבנה ב-1967.

קישורים חיצוניים

 
 

ערכים שבהם תבנית בריטניקה אינה מתאימה
משפחות מלוכה שעל שמם כוכב לכת מינורי
נשות מלכים בלגים
אצולה ספרדית
אחיות
אחים
ילידות 1928
נפטרות ב-2014
נפטרים ב-2014
אישים שהונצחו בשטרות כסף בלגיים
נשים שהונצחו בשטרות כסף